open-index/open-wikipedia-markdown huggingface dataset:
Karheasappiruoho

**Karheasappiruoho** (*Xanthium strumarium*) on Pohjois-Amerikasta kotoisin oleva Eurooppaan levinnyt yksivuotinen mykerökukkaiskasvi. 

## Ulkonäkö ja koko
Karheasappiruoho kasvaa 40–100 senttimetriä korkeaksi. Sillä on tukeva, karkeasukasellinen ja täplikäs varsi. Lehdet ovat ruodilliset, 3–5-liuskaiset ja hyvin karheat. Karheasappiruohon kukat ovat erillisinä emi- ja hedemykeröstöinä. Emimykeröstö on tiheä ja piikikäs. 

## Karheasappiruoho Suomessa
Suomessa tavataan karheasappiruohon alalajia *italicum* eli tummasappiruohoa. Se on harvinainen, esimerkiksi satamissa ja kaatopaikolla kasvava satunnaiskasvi, jota on löydetty eri puolilta Etelä- ja Keski-Suomea. 

## Lähteet

## Aiheesta muualla
* Suomen Lajitietokeskus: Vaaleasappiruoho – ''Xanthium strumarium''
* ITIS: ''Xanthium strumarium'' 
* United States Department of Agriculture (USDA): ''Xanthium strumarium'' 
* Flora of China: ''Xanthium strumarium''
Limbus corneae

**Limbus corneae** eli **limbus** on sarveiskalvon () ja kovakalvon (silmän valkuaisen, lat. *sclera*) välisestä rajasta käytetty nimitys. Silmän etuosassa kovakalvo liittyy sarveiskalvoon, mutta koska sen kaarevuussäde on keskimäärin loivempi kuin sarveiskalvon kaarevuussäde, siksi liittymäalue eli limbus on hiukan uurteinen

## Lähteet

## Aiheesta muualla
* Silmän poikkileikkauskuva, Limbus merkitty nuolenkärjellä
Blues-Finland.com

**Blues-Finland.com** on suomalainen, ammattimaisesti toimitettu bluesia ja sen sukuista musiikkia käsittelevä verkkolehti.

Suomen Kansalliskirjaston Blues-Finland.comille myöntämä kansainvälinen kausijulkaisutunnus on ISSN 1797-0784. Blues-Finland.com on Suomen kulttuuri-, mielipide- ja tiedelehtien liiton (Kultti ry) jäsen. Opetus- ja kulttuuriministeriö tukee verkkolehteä kulttuurilehtiavustuksella.

Toimittaja Pasi Tuominen perusti Blues-Finland.comin 11.9.2006. Englanninkielinen tiivistelmäversio BluesWebzine.com avattiin marraskuussa 2008.

Blues-Finland.comissa julkaistaan levy-, konsertti- ja festivaaliarvioita, haastatteluja, muita artikkeleita sekä alan uutisia. Journalistisen materiaalin ohella julkaistaan konsertti- ja festivaalikalenteria sekä artis­tilistoja. Verkkolehti ylläpitää lisäksi keskustelufoorumia.

## Lähteet

## Aiheesta muualla
*Blues-Finland.com
*BluesWebzine.com  - englanninkielinen versio
*
Hans Liljedahl

**Hans Gustaf Liljedahl** (7. huhtikuuta 1913 Tukholma – 9. marraskuuta 1991 Lidingö) oli ruotsalainen kilpa-ampuja ja olympiamitalisti.

Helsingin 1952 olympialaisissa Liljedahl voitti pronssia trapissa. Hänen yhteistuloksensa oli 190, joka koostui ensimmäisen päivän 96 ja toisen päivän 94 osumasta. Ensimmäisen päivän jälkeen hän johti kilpailua. Hän hävisi Kanadan George Genereuxille kahdella ja maanmiehelleen Knut Holmqvistille yhdellä osumalla.

Vuoden 1956 olympiakisoissa Holmqvist oli edelleen mukana ja sijoittui kahdeksanneksi.

## Lähteet

* sports-reference 
* ISSF:n tulossivut 

### Viitteet
Yellowstone (joki)

**Yellowstone** on 1&nbsp;114 kilometriä pitkä joki Yhdysvalloissa. Se saa alkunsa Wyomingista, virtaa Montanan ja Pohjois-Dakotan halki ja laskee Missouriin. Joki virtaa Yellowstonen kansallispuiston läpi.

Hidatsaintiaanit kutsuivat jokea nimellä ”Mi tsi a-da-zi” (), jonka alueen ranskalaiset metsästäjät käänsivät omalle kielelleen ”Roche Jaune”, "keltainen kivi". Myöhemmin yhdysvaltalaiset käänsivät sen englanniksi, jolloin nimi ”Yellowstone” syntyi. Nimen uskotaan juontavan juurensa joen varren keltaisista rantatörmistä.

## Maantiede

Yellowstonen lähteet ovat Wyomingin osavaltiossa Younts Peakillä Absarokavuoristossa. Se virtaa pian Yellowstonen kansallispuistoon ja muodostaa Yellowstonejärven, jonka jälkeen se putoaa 129 metriä kahdessa vesiputouksessa ja etenee Yellowstonen Grand Canyoniin.

Montanan puolella Gardinerin kohdalla Yellowstone virtaa ulos kansallispuistosta. Tämän jälkeen se kääntyy kohti pohjoista ja Livingstonin kaupunkia. Sieltä sen virtaus suuntaa koilliseen, ja joki virtaa Billingsin, Miles Cityn ja Glendiven ohi. Sitten joki katkaisee Montanan ja Pohjois-Dakotan välisen rajan ja tyhjentää vetensä Missouriin Willistonin lounaispuolella. Joen pituus on sen latvalta suulle noin 1&nbsp;114 kilometriä.

Yellowstonen valuma-alue on 182&nbsp;336 neliökilometriä, ja sen yhdeksästä merkittävimmästä sivujoesta seitsemän virtaa siihen etelästä. Valuma-alueen korkeuserot ovat suuret, sillä korkeimmillaan se on 3&nbsp;660 metrissä ja matalimmillaan joen suulla 660 metrissä. Korkeuseron takia ilmastokin muuttuu joen matkan aikana. Vuoristossa sataa yli 2100 millimetriä vuodessa ja lumi tulee pääosin lumena lopputalvesta tai varhaiskeväällä. Sen sijaan tasankoalueilla on kuivaa, siellä sataa alle 300 millimetriä vuodessa, ja sade tulee pääosin vetenä alkukesästä. Ilmaston lisäksi joenvarren kasvillisuus muuttuu. Yellowstonen kosteimmilla alueilla on douglaskuusimetsiköitä, ja keskijuoksulla valtalaji on kalliovuortenkataja. Montanan keski- ja itäosissa Yellowstonen varrella kasvaa tasangon ruohikoita ja muun muassa gammaheinää ja *[[Pascopyrum smithii]]* -heinäkasvia. Joen alajuoksulla on metsiköitä, joissa kasvaa punasaarnia ja takiaistammeja.

## Lähteet
*
*

### Viitteet

## Aiheesta muualla
Sakari Rimminen

**Jyrki Sakari Rimminen** (13. marraskuuta 1945 Helsinki – 3. tammikuuta 2004 Helsinki) oli suomalainen elokuvaaja ja elokuvaohjaaja.

Vuonna 1970 Taideteollisen oppilaitoksen kamerataiteen osastolta valmistunut Rimminen ohjasi kaksi pitkää elokuvaa, *[[Pilvilinna (vuoden 1970 elokuva)|Pilvilinna]]* (1970) ja *[[Sadeaika (vuoden 1981 elokuva)|Sadeaika]]* (1981), sekä lukuisia dokumentteja. 1970-luvun dokumenttituotanto koostui pääosin teollisuus- ja tilauselokuvista, joista yhdessä Tuure A. Korhosen kanssa ohjattu *[[I-lasi kanssamme]]* (1979) palkittiin parhaan lyhytelokuvan Jussilla. 1980- ja 1990-luvuilla Rimmisen tuotanto käsitteli yhä enemmän niin yhteiskunnallisia kuin suomalaista arkitodellisuuttakin kuvaavia aiheita.

Rimmisen sisar on animaatioelokuvien tekijä Marjut Rimminen. Rimmisen poika Mikko Rimminen on Finlandia-palkittu kirjailija.

Rimminen on haudattu Hietaniemen hautausmaan uurnalehtoon Helsinkiin.

## Lähteet
Ian Abercrombie

**Ian Abercrombie** (11. syyskuuta 1934 Grays, Iso-Britannia – 26. tammikuuta 2012 Los Angeles, Yhdysvallat) oli brittiläinen näyttelijä. 

Hän saapui Yhdysvaltoihin 17-vuotiaana vuonna 1951, ja hänen näyttämödebyyttinsä tapahtui neljä vuotta myöhemmin *[[Vankileiri 17]]* -näytelmäversiossa. Abercrombien läpimurtorooli oli televisiosarjassa ''Seinfeld'', jossa hän esitti Mr. Pittiä, Elainen johtajaa, vuonna 1998. Hän esiintyi myös useissa elokuvissa, teatterissa, televisiosarjoissa sekä ääninäyttelijänä.

## Lähteet

## Aiheesta muualla
*
Iosif Sîrbu

**Iosif Sîrbu** (21. syyskuuta 1925 Şibot − 6. syyskuuta 1964) oli romanialainen ampuja ja olympiavoittaja. Hän oli ensimmäinen Romaniaa edustanut olympiavoittaja kaikki lajit huomioiden.

Iosif Sîrbu syntyi Şibotissa, mutta hänen perheensä muutti Romanian pääkaupunkiin Bukarestiin kun Iosif oli 7-vuotias. Hänen isänsä sai työpaikan Tunari Sports Ampumaradalta, jonka johtaja hänestä tuli heti toisen maailmansodan jälkeen. Tämä tarjosi nuorelle Iosifille mahdollisuuden aloittaa ampumisen vuonna 1937. Hän voitti ensimmäisen kansallisen tason kilpailunsa (Bukarest Cup) vuonna 1939.

Ensimmäisissä kansallisissa mestaruuskisoissa sodan jälkeen (1946) hänestä tuli Romanian mestari vapaakiväärin pystyammunnassa pistein 358. Hänen ensimmäinen kansainvälinen voittonsa tuli Balkanin mestaruuskilpailuissa Belgradissa (1948), jossa hän voitti vapaakiväärin makuuasentokilpailun.

Vuoden 1952 kesäolympialaisissa Helsingissä, Sîrbu voitti 50 metrin pienoiskiväärin makuuasentokilpailun maksimipistein 400. Saman tuloksen saavutti myös Neuvostoliiton Boris Andrejev. Voimassa olleiden sääntöjen mukaan Sîrbu voitti kultamitalin koska hänellä oli enemmän napakymppejä, 33 Andrejevin 28 vastaan. Sîrbusta tuli näin Romanian ensimmäinen olympiavoittaja kautta historian.

Heikkenevästä näkökyvystään huolimatta Sîrbu osallistu myös kaksiin seuraaviin olympialaisiin ollen Melbounessa viides ja Roomassa kymmenes. Makuukilpailun ohessa Sîrbu osallistui myös täysotteluihin, joissa hänen sijoituksensa olivat Helsingissä 6:s, Melbournessa 7:s ja Roomassa 12:s.

Iosif Sîrbu löydettiin kuolleena kotoaan Bukarestista 6. syyskuuta 1964. Kuolinsyytä ei ole koskaan virallisesti vahvistettu, mutta yleisesti uskotaan, että hän teki itsemurhan, koska lääkäri kielsi häneltä osallistumisen vuoden 1964 olympialaisiin Tokiossa ja totesi lisäksi, ettei tämä enää koskaan voisi kilpailla silmäsairautensa takia.

## Lähteet

* sports-reference
Valdivian maanjäristys 1575

**Valdivian maanjäristys** tapahtui 16. joulukuuta 1575 aamuyöllä kello 14.30 Chilen Concepciónissa. Se oli voimakkuudeltaan 8,5&nbsp;M<sub>S</sub>  ja intensiteettiä X Mercallin asteikkolla.

## Katso myös
* Luettelo Chilen maanjäristyksistä

## Lähteet
HMS Onyx (S21)

**HMS Onyx** (viirinumero S21) oli Britannian kuninkaallisen laivaston Oberon-luokan sukellusvene. 

## Valmistus

Alus tilattiin Cammell Lairdilta Birkenheadistä, missä köli laskettiin 16. marraskuuta 1964. Se laskettiin vesille 18. elokuuta 1966 ja valmistui 25. marraskuuta 1967.

## Palvelus
Alus osallistui 1982 Falklandin sotaan laskien maihin SAS- ja SBS-joukkojen sotilaita. Eräällä tällaisella matkalla alus osui pohjaan, jolloin sen keula vaurioitui. Alus upotti pahoin vaurioituneen *[[RFA Sir Galahad (L3005, 1966)|RFA Sir Galahadin]]*, josta myöhemmin tehtiin hautamuistomerkki aluksella kaatuneille sotilaille.

Alus poistettiin palveluksesta 1991 ja museoitiin Brikenheadiin. Toukokuussa 2006 alus myytiin Joe Mullenille, minkä jälkeen alus siirrettiin sukellusvenemuseoon Barrow-in-Furnessiin.

## Lähteet
*

### Viitteet
Romanian taistelu

**Romanian taistelu** voi tarkoittaa kahta offensiivia toisessa maailmansodassa:

* Ensimmäinen Jassyn–Kišinjovin offensiivi huhti–kesäkuussa 1944 päättyi saksalais-romanialaisten joukkojen torjuntavoittoon
* Toisessa Jassyn–Kišinjovin offensiivissa elokuussa 1944 neuvostoliittolaiset kukistivat saksalais-romanialaiset joukot valloittaen Târgu Frumosin, Iaşin ja Chişinăun kaupungit.

## Katso myös
*Romania ensimmäisessä maailmansodassa
*Romania toisessa maailmansodassa
Eddingtonin luku

Astrofysiikassa **Eddingtonin luku**, (*N*Edd), oli teoria protonien tarkasta lukumäärästä havainnoitavassa maailmankaikkeudessa. Luvun esitti 1938 englantilainen astrofyysikko Arthur Eddington.

1930-luvun lopulla hienorakennevakion arvoksi arvioitiin kokeiden perusteella noin 1/136. Eddington väitti, että hienorakennevakio olisi tasan 1/136 esteettisistä ja numerologisista syistä. Hänen "todisteensa" oli että *N*Edd = 136×2256, joka on noin 1.57×1079. Tarner-luennoilla Trinity Collegessa 1938 Eddington sanoi:

Tämä suuri luku nimettiin "Eddingtonin luvuksi". Hieman tämän jälkeen parantuneiden mittausjärjestelyiden ansiosta todettiin hienorakennevakion arvon olevan lähempänä lukua 1/137. Tämän jälkeen Eddington muutti "todistustaan" siten, että Eddingtonin luku olisi tasan 1/137. 

Vuoden 2008 arvio hienorakennevakiosta on:
: \alpha = 7.297 352 570(5) \times 10^{-3} = \frac{1}{137.035 999 084(51)}. \ 

## Katso myös

*Havaittava maailmankaikkeus

## Lähteet

## Kirjallisuus
*John D. Barrow, 2002. *The Constants of Nature; From Alpha to Omega - The Numbers that Encode the Deepest Secrets of the Universe*. Pantheon Books. .
*
*
*
*
*
*
*
*
*
*
*
Tauno Peltomäki

**Tauno Tapio Peltomäki** (27. helmikuuta 1914 Kuru – 16. tammikuuta 1995 Helsinki) oli suomalainen toimittaja ja kirjailija.

Peltomäki oli aloitteentekijä ja patsastoimikunnan puheenjohtaja kun Kuruun pystytettiin 1956 *Hirvenhiihtäjien patsas*. Runoilija J. L. Runeberg oli käyttänyt *Hirvenhiihtäjät*-runonsa esikuvana Kurun Pyydysmäessä asunutta torpparia ja metsästäjää Matti Hietalaa (s. 1801). Peltomäki oli Hietalan jälkeläinen neljännessä polvessa.

Peltomäen puoliso oli vuosina 1961–1974 toimittaja Helena Peltomäki.

## Teoksia
* *Myllykolun perintö : romaani Hämeen syrjäseudulta*. Kristillisen työväen kirjapaino, Tampere 1935
* *Kauppiaan poika* : näytelmä. 1947
* *Kaksi kosijaa* : yksiosainen huvinäytelmä. Seuranäytelmiä 509. Karisto 1949 
* *Antintalon kesävieraat* : näytelmä. 1951
* *Kettuluolan rosvot* : seikkailukertomus. Karisto 1951
* *Emännätön talo* : yksinäytöksinen huvinäytelmä. Seuranäytelmiä 553. Karisto 1952
* *Prinsessan joululahja* : lastennäytelmä. 1954
* *Kumminlahja : kertomuksia nuorisolle* ; kirjoittajat Hilja Valtonen, Tauno Peltomäki, Ester Ahokainen, Olavi Salo, Aulis Salovaara. Suomen opettajain raittiusliitto, Helsinki 1955
* *Runeberg - Kuru : muistojulkaisu 1956* ; muistojulkaisun toimituskunta: Mirjam Suurpää, Jalmari Mantere, Tauno Peltomäki. Hirvenhiihtäjäpatsastoimikunta, Kuru 1956
* *Mantaa kosimassa* : 1-näyt. komedia. Seuranäytelmiä 589. Karisto 1960
* *Minäkö vanhapoika?* :  yksinäytöksinen huvinäytelmä. Seuranäytelmiä 588. Karisto 1960
* *Ampiaisen pisto* : 1-osainen huvinäytelmä. Seuranäytelmiä 598. Karisto 1961
* *Pääjohtajan sihteerit* : yksinäytöksinen huvinäytelmä. Seuranäytelmiä 597. Karisto 1961
* *Uutta runoutta lausujille, valikoima modernia suomalaista lyriikkaa*. Akateeminen kustannusliike, Helsinki 1961
* *Naarajärven varavankilan historiikki*. VAHO 100. Vankeinhoidon historiaprojektin julkaisu 5/1981. Helsinki 1981

## Lähteet
* 

### Viitteet

## Aiheesta muualla
* Roolikuva Tauno Peltomäestä
Farley Mowat

**Farley McGill Mowat** (12. toukokuuta 1921 Belleville, Ontario – 6. toukokuuta 2014 Port Hope, Ontario) oli kanadalainen biologi, joka oli myös tunnettu kirjailija ja luonnonsuojelija. Hän oli Kanadan luetuimpia kirjailijoita.

Mowatin kirjoja on käännetty 52 kielelle ja myyty yhteensä yli 14 miljoonaa kappaletta. Suurta suosiota ovat saaneet hänen pohjoisen Kanadan luonnonkuvauksensa *People of the Deer* (1952) ja *Never Cry Wolf* (1963). *Älä hukkaa hauku* -teos oli pohjana vuonna 1983 aiheesta tehdylle elokuvalle *[[Kun sudet ulvovat]]*.

## Suomennetut kirjat
* *Älä hukkaa hauku* (1979), suomentaja Hannu Sarrala (, 1963).
* *Ja tulituksen jälkeen hiljaisuus* (1981), suomentaja Hannu Sarrala (, 1980).
* *Kunnoton kuunari* (1980), suomentaja Hannu Sarrala  (, 1969).     
## Lähteet
Alice Granfelt

**Alice Dagmar Granfelt-Karlberg** (14. joulukuuta 1895 Helsinki – 24. helmikuuta 1995 Maarianhamina) oli suomalainen ruotsin kielellä kirjoittanut kirjailija.

Alice Granfeltin vanhemmat olivat Keuruun asemapäällikkö Emil Edvard Granfelt (1857–1926) ja Elin Dagmar Lund (1872–1910). Hän oli naimisissa 1918-1947 jääkärieverstiluutnantti Alfred Karlbergin kanssa.

## Teoksia
* *Ledande toner*. Söderström, Helsingfors 1913 
* *Tankar och fantasier*. Söderström, Helsingfors 1915
* *Sju bagateller*. Söderström, Helsingfors 1916
* *Det sker sällsamma ting* ; översättningarna till citaten "Integer vitae" är av Emil Zilliacus och Ivar Harrie. Söderström, Helsingfors 1948
* *Landet bortom* : dikter av Alice Granfelt-Karlberg. Sahlgren, Otalampi 1991

## Lähteet
* 
* Lauri Kiviniemen sukutietokanta : Alice Granfeltin perhetiedot
Marja Laine

**Marja-Maija Laine** (12. kesäkuuta 1946 Helsinki – 30. tammikuuta 1995 Helsinki) oli suomalainen runoilija.

## Teoksia
* *Päiviä ja öitä, lauluja*. Weilin + Göös, Espoo 1981

## Lähteet
* 

### Viitteet
Markku Rautonen

**Markku Rautonen** (30. tammikuuta 1933 Multia – 24. joulukuuta 2011 Helsinki) oli suomalainen toimittaja. 

Rautonen työskenteli 30 vuotta ''Avun'' toimittajana ja kirjoitti *Avun* 50-vuotishistoriikin *Sanan voimalla*. Lisäksi hän kirjoitti kaksi Kiinaa käsittelevää kirjaa ja useita ruokakirjoja muun muassa valkosipulista, joka oli hänen erityisharrastuksensa.

## Teokset
* Itä on punainen: Kiinan nykykirjallisuutta. Otava, 1967. 
* Kiinalainen aamuvoimistelu ja muita terveisiä Pekingistä. Apulehti, 1972 
* Valkosipuliherkut. WSOY, 1978 
* Apu: sanan voimalla 1933-1983. A-lehdet, 1983 
* Lomakokin keittokirja. Weilin + Göös, 1986. 
* Valkosipulin vuosi. WSOY, 1987 
* Luonnon ruokavuosi: rosvopaistista valkosipulisieniin, Markku Rautonen, Anja Harvilahti-Rautonen; piirrokset Elina Vanninen. WSOY, 1991 
* Maukasta maailmalta: edullisesti kotona, Anja Harvilahti-Rautonen, Markku Rautonen. Gummerus, 1993. 
* Valkosipulin maailma. WSOY, 1993. 
* Viinakirja. WSOY, 1994. 
* Kirjoituksia kaupungista / Ympäristöministeriö, Alueidenkäytön osasto, toim. Anja Harvilahti, Markku Rautonen. Painatuskeskus, 1995. 
* Kesämökin kirja, WSOY, 1996. 
* Ruokaa viidellä kielellä: kansainvälinen ruokailusanasto, Anja Harvilahti-Rautonen, Markku Rautonen. 2. p. Karisto, 1998. 
* Lehtikuvan aika: suomalaisen kuvajournalismin vuodet = Pressbildens epok: finska pressbilder genom tiderna, toim. Jorma Komulainen; kuvatekstit: Markku Rautonen. Suomen lehtikuvaajat: Patricia Seppälän säätiö, 2000  (julkaistu myös englanniksi) 
* Helge Heinonen: lehtikuvaaja, toim. Jorma Komulainen; teksti: Markku Rautonen; translated by: James Murray, 2005 

## Lähteet
The Jazz Singer – tie tähtiin

**The Jazz Singer – tie tähtiin** on vuonna 1980 ensi-iltansa saanut musikaalinen draamaelokuva, joka on uusintaversio vuoden 1927 elokuvasta *[[Jazzlaulaja]]*. Elokuvan pääosia esittävät Neil Diamond, Laurence Olivier, Lucie Arnaz, Catlin Adams, Franklyn Ajaye, Paul Nicholas, Sully Boyar, Mike Kellin ja James Booth. Elokuvan on ohjannut Richard Fleischer. 

## Vastaanotto
Elokuva voitti historian ensimmäisen Razzie-palkinnon huonoimmasta miespääosasta (Diamond) ja huonoimmasta miessivuosasta (Olivier).

*Helsingin Sanomien* Helena Ylänen kirjoitti elokuvan tv-esityksen alla elokuvan olevan Neil Diamondin ympärille rakennettu ja tämän urasuvantoa päättämään tarkoitettu imelä ”tie tähtiin” -tarina. Diamond ei osaa näytellä, hänen musiikkinsa on tylsää, ja Laurence Olivierin mukanaolo kanttori-isänä kummastuttaa. *[[Video-opas|Video-oppaassa]]* vuodelta 1994 *The Jazz Singer* saa yhden tähden viidestä, mikä vastaa sanallista arviota ”huono”.

## Lähteet

## Aiheesta muualla
* 
* 
*
Inari Kalke

**Pirkko Inari Isomäki**, kirjailijanimi **Inari Kalke** (28. huhtikuuta 1930 Helsinki – 20. tammikuuta 1982 Jyväskylä) oli suomalainen kirjailija. 

## Teoksia
* *Lasipallo* : teemoja. Gummerus 1954
* *Maan ilmeet : Keski-Suomen kirjailijain runoantologia* ; toim. Toivo Laakso ja Juhani Salokannel; kirjoittajat Rakel Jylhä, Toini Virisalo, Eero Ojanen, Toivo Laakso, Timo Haajanen, Lauri Tarkiainen, Inari Kalke-Isomäki, Maire Vaajakallio, Irja Virtanen, Terttu Pajunen-Kivikäs, Maija Pentikäinen, Sisko Istanmäki, Ilmari Eskola, Heikki Jylhä, Liisa Laukkarinen. Keski-Suomen Kirjailijat ry, Jyväskylä 1976

## Palkinnot
* I palkinto NVL:n novellikilpailu 1945

## Lähteet
*
Homeland

**Homeland** voi viitata:

## Paikat Yhdysvalloissa
* Homeland (Kalifornia)
* Homeland (Florida)
* Homeland (Georgia)
* Homeland (Baltimore), Maryland

## Muuta
* Homeland, yhdysvaltalainen kauppaketju
* *[[Homeland (Laurie Andersonin albumi)|Homeland]]*, Laurie Andersonin albumi
* *[[Homeland (Miriam Makeban albumi)|Homeland]]*, Miriam Makeban albumi
* *[[Homeland (Neal Morsen albumi)|Homeland]]*, Neal Morsen albumi
* *Kotimaa* (engl. *Homeland*), romaani Musta haltia -kirjasarjassa
* *[[Isänmaan puolesta (televisiosarja)|Isänmaan puolesta]]* (engl. *Homeland*), televisiosarja vuodelta 2011, pääosissa Claire Danes ja Damian Lewis
* *[[Homeland (videopeli)|Homeland]]*, Japanissa julkaistu videopeli vuodelta 2005
Kymmenen riivinrautaa

**Kymmenen riivinrautaa** on Arto Paasilinnan vuonna 2001 ilmestynyt eroottinen farssi. Teos on julkaistu myös Esa Saarion lukemana äänikirjana.

Tarinassa seurataan Rauno Rämekorven elämää 60-vuotisjuhlan jälkitunnelmissa. Romaanissa Paasilinna tutustuttaa lukijan hurmaavaan ja monenkirjavaan naiskaartiin. Kolmikymppinen hitsaaja on joukon nuorimpia, ja iäkkäin, kenttäpiispan leski, on seitsemänkymmenen iässä vielä valloittava ilonpitäjä. 

Ere Kokkonen on tehnyt teoksesta elokuvan ja televisiosarjan vuonna 2002.

Teos on muista Arto Paasilinnan romaaneissa siinä mielessä poikkeava, että Paasilinna kirjoitti sitä koko ajan tiedostaen että teoksesta ollaan tekemässä myös elokuvaa/televisiosarjaa.
HMS Cumberland (F85)

**HMS Cumberland** (viirinumero F85)  oli Britannian kuninkaallisen laivaston tyypin 22 fregatti.

## Valmistus

Alus tilattiin Yarrow Shipbuildersilta, missä köli laskettiin 12. lokakuuta 1984. Se laskettiin vesille 21. kesäkuuta 1986 ja otettiin palvelukseen 10. kesäkuuta 1989.

## Palvelus
Palvelukseen otettaessa alus liitettiin 6. fregattilaivueeseen päällikkönään Mike Gregory. Alus oli talven 1990–1991 Falklandinsaarilla vartioaluksena.

Aluksen miehistö avusti 26. syyskuuta 2000 kalastajia pelastamaan Paroksen edustalla karille ajaneen rahtialus *[[M/S Express Samina|Express Saminan]]* eloonjääneet. Alus pysäytti 2003 keskisellä Atlantilla *[[RFA Wave Knight (A389)|RFA Wave Knightin]]* kanssa 3,6 tonnin kokaiinierän. Lokakuussa 2005 alus pysäytti Karibialla Nicaraguan rannikolla pikaveneen, jossa oli kaksi tonnia kokaiinia.

Vuonna 2008 alus palasi palvelukseen oltuaan puolitoista vuotta modernisoitavana telakalla. Lokakuussa alus liitettiin kuuden muun kuninkaallisen laivaston aluksen kanssa Naton pysyvään laivasto-osasto 2:een () torjumaan merirosvousta. Alus avusti 11. marraskuuta tanskalaisalusta, joka oli joutunut merirosvohyökkäyksen kohteeksi. Merirosvot avasivat tulen kahta *Cumberlandin* venettä kohti. Merijalkaväen vastattua tuleen sai kolme merirosvoa surmansa.

Alus oli 2010 Persianlahdella, jossa se suojasi merenkulkua ja saattoi Ranskan merivoimien lentotukialus *[[FS Charles de Gaulle|Charles de Gaullea]]*. Helmikuussa 2011 annettiin ilmoitus aluksen palveluksesta poistosta. Alus sai 22. helmikuuta palatessaan Persianlahdelta määräyksen tukea Libyan rannikolla olevia joukkoja operaatio Dereferencessä. Se saapui 24. helmikuuta Bengasiin, josta se jatkoi vielä samana päivänä Maltalle mukanaan 454 alueelta evakuoimiaan Britannian ja muiden Euroopan maiden sekä Yhdysvaltain kansalaista.

Maaliskuussa alus osallistui operaatio Ellamyyn tukien Libyan kapinallisia. Kuun lopulla alus siirrettiin Naton alaiseen operaatio Unified Protectoriin. Alus palasi 18. huhtikuuta Devonportiin, jossa se poistettiin palveluksesta 23. kesäkuuta.

## Lähteet
*
*

### Viitteet

## Aiheesta muualla
Bogart – superdekkari

**Bogart – superdekkari** () on vuonna 1980 ensi-iltansa saanut komediaelokuva, joka perustuu Andrew J. Fenadyn samannimiseen romaaniin. Elokuvan on ohjannut Robert Day, ja sen pääosia esittivät Robert Sacchi, Victor Buono, Yvonne De Carlo, Herbert Lom, Mike Mazurki, Michelle Phillips, George Raft, Misty Rowe ja Sybil Danning. Elokuva oli George Raftin viimeinen.

Tarinassa yksityisetsivän kasvot muuttuvat leikkauksessa Humphrey Bogartin näköisiksi, ja etsivä saa tehtäväkseen kovasti *[[Maltan haukka (vuoden 1941 elokuva)|Maltan haukkaa]]* muistuttavan jutun.

## Arvioita
*[[Video-opas|Video-oppaassa]]* vuodelta 1994 Bello Romano antaa *Bogart – superdekkarille* kolme tähteä viidestä, mikä vastaa sanallista arviota ”hyvä”.

Elokuva sai historian ensimmäisen Razzie-palkinnon huonoimmasta alkuperäisestä musiikista. 

## Lähteet

## Aiheesta muualla
*
Forssell

**Forsell** tai **Forssell** on muun muassa seuraavien henkilöiden sukunimi:

## Forsell
* Björn Forsell (1915–1975), ruotsalainen oopperalaulaja
* Elisabeth Forsell (1700-luvun puoliväli), ruotsalainen Suomessa toiminut kehruumestaritar
* Heikki Frans Forsell (k. 1918), suomalainen punakaartilainen
* John Forsell (1868–1941), ruotsalainen oopperalaulaja
* Johnny Forsell (1939–1988), suomalainen laulaja
* Juho Forsell tai *Forssell* (1853–1939), amerikansuomalainen taidemaalari
* Mikael Forsell (s. 1965), ruotsalainen jääpallomaalivahti
* Ola Forsell (1899–1964), suomalainen piirustuksenopettaja ja taidemaalari
* Petteri Forsell (1990), suomalainen jalkapalloilija 
* Tero Forsell (1976), suomalainen jääkiekkoilija
* Tuukka Forsell (s. 1975), Kouvolan apulaiskaupunginjohtaja
* Åke Forsell (1932–2015), suomalainen saksofonisti

### Entinen nimi
* Jalmari Laakso, vuoteen 1904 *Forsell*, (s. 1895–1967), suomalainen yritysjohtaja, KK:n pääjohtaja
* Jacob af Forselles, alk. *Forsell* (1696–1768), suomalainen kauppias ja teollisuusyrittäjä.

## Forssell
* Aarne Koskenalho, aik. Forssell (1888–1918), suomalainen jääkärikapteeni ja Helsingin kaupunginviskaali
* Adolf Forssell (1874–1948), suomalainen opettaja ja järjestöjohtaja, maanviljelysneuvos
* Carl Forssell (1917–2005), ruotsalainen miekkailija
* Christina Forssell (s. 1973), suomalainen jalkapalloilija
* Elli Forssell-Rozentāle (1873–1943), suomalainen laulaja
* Ernst Albert Forssell (1840–1904), suomalainen esittelijäsihteeri ja senaattori
* Gösta Forssell (1876–1950), ruotsalainen lääkäri, Karoliinisen sairaalan professori
* Hans Forssell (1843–1901), ruotsalainen historioisija ja poliitikko
* Henry Forssell (s. 1947), suomalainen jalkapalloilija
* Jarl Forssell (1912–1964), suomalainen lääkäri ja sisätautiopin dosentti
* Jenni Skyttä-Forssell (s. 1981), kirjailija ja runoilija
* Johan Forssell (s. 1979), ruotsalainen poliitikko ja ministeri
* Johnny-Kai Forssell (s. 1946), suomalainen DJ ja toimittaja
* Karl-Erik Forssell (1905–1995), Porvoon hiippakunnan piispa
* Kyllikki Forssell (1925–2019), suomalainen näyttelijä ja teatterineuvos, Viljo Forssellin tytär
* Lars Reinhold Forssell (1799–1857), suomalainen senaattori ja hovioikeudenneuvos
* Lars Forssell (1928–2007), ruotsalainen kirjailija
* Metti Forssell (s. 1991), malli ja kauneusalan yrittäjä
* Mikael Forssell (s. 1981), suomalainen jalkapalloilija
* Osmo Forssell (s. 1933), Oulun yliopiston kansantaloustieteen professori
* Pia Forssell (s. 1953), suomalainen kirjallisuushistorioitsija
* Viljo Forssell (1878–1954), suomalainen eversti, kilparatsastaja, ratsastuksen ja hippologian opettaja

## Katso myös
* Af Forselles
Carnival Conquest

**Carnival Conquest** on Carnival Cruise Linesin omistama Conquest-laivaluokan risteilyalus, joka on rakennettu Fincantierin telakalla Monfalconessa. 60% laivan hyteissä on merinäköala ja 37% on parvekehyttejä. Aluksen ranskalainen impressionistinen sisustus täydentää laivan kotisatamaa New Orleanssia. Carnival Conquest on uusittu vuonna 2009 ja saanut uuden Circle "C" Clubin 12-14-vuotiaille ja samalla ulkouima-altaiden alueelle lisättiin suuri LED-näyttö. Lisäksi kahdeksaantoista merinäköalahyttiin lisättiin parvekkeet.

## Konsepti ja rakentaminen
Carnival Conquest tilattiin 4. elokuuta 1998. Laiva rakennettiin Fincantierin telakalla Monfalconessa ja se maksoi 500 miljoonaa dollaria. Laiva kastettiin 19. marraskuuta ja sen kastoi entinen Yhdysvaltain kongressiedustaja Lindy Boggs. Carnival Conquest otettiin käyttöön joulukuussa 2002.

## Kannet
* Kansi 14: (aurinkokansi, vesiliukumäki)
* Kansi 12: (aurinkokansi, mini-golf)
* Kansi 11: Spa (aurinkokansi, urheilukansi, kylpylä, hyttejä)
* Kansi 10: Panorama (aurinkokansi, 2 ravintolaa, hyttejä)
* Kansi 9: Lido (aurinkokansi, ravintola, hyttejä)
* Kansi 8: Verandah (hyttejä)
* Kansi 7: Empress (hyttejä)
* Kansi 6: Upper (hyttejä)
* Kansi 5: Promenade (lounge, 4 baaria, tanssiklubi, ravintola, club 2, kasino, teatteri)
* Kansi 4: Atlantic (2 ravintolaa, baari, kahvila, circle C, kirjasto, teatteri)
* Kansi 3: Lobby (2 ravintolaa, valopiha, teatteri)
* Kansi 2: Main (hyttejä)
* Kansi 1: Riviera (hyttejä)
Golden Globe 2012

**[[Golden Globe]] 2012**
15. tammikuuta 2012
----
Paras draamaelokuva: 
*** [[The Descendants]] ***
----
Paras musikaali- tai komediaelokuva: 
*** [[The Artist]] ***
----
Paras draamasarja: 
*** [[Isänmaan puolesta (televisiosarja)|Isänmaan puolesta]] ***
----
Paras musikaali- tai komediasarja: 
*** [[Moderni perhe]] ***
----
Paras minisarja tai televisioelokuva: 
*** [[Downton Abbey]] ***

**[[Golden Globe]] 2012** oli järjestyksessään 68. Golden Globe -palkintogaala, jossa jaettiin palkintoja vuoden 2011 elokuville ja televisiosarjoille. Gaala järjestettiin Beverly Hilton -hotellissa Los Angelesissa, Kaliforniassa, Yhdysvalloissa 15. tammikuuta 2012. Gaalan juonsi Ricky Gervais. 

## Voittajat ja ehdokkaat

### Elokuvat
Voittajat on listattu ensimmäisenä ja **lihavoitu**.

## Televisio

## Lähteet
*
Vieno Hamara

**Vieno Tuulikki Hamara** (23. maaliskuuta 1911 Viitasaari – 5. toukokuuta 1975 Espoo) oli suomalainen opettaja ja runoilija.

Pienviljelijäperheeseen syntynyt Hamara opiskeli kansakoulunopettajaksi ja muutti myöhemmin asumaan Etelä-Suomeen.

## Teoksia
* *Pukinjalkatanssi* : runoja. Tammi 1946, uusintapainos Juhon kynäpiiri, Viitasaari 2007
* *Työ ja laulut : työväen akatemialaisten kirjallinen kokoelma* ; toimituskunta Vieno Hamara ym. Työväen akatemian toveriliitto, Kauniainen 1948

## Lähteet
*
HMS Chatham (F87)

**HMS Chatham** (viirinumero F87)  oli Britannian kuninkaallisen laivaston tyypin 22 kolmannen sarjan fregatti.

## Valmistus

Alus tilattiin Swan Hunterilta Tyne and Wearistä, missä köli laskettiin 12. toukokuuta 1986. Se laskettiin vesille 20. tammikuuta 1988 kumminaan Lady Oswald ja otettiin palvelukseen 4. toukokuuta 1990.

## Palvelus
Vuonna 1993 alus liitettiin operaatio Sharp Guardiin valvomaan entisen Jugoslavian vastaisia pakotteita. Alus valtasi 1. toukokuuta 1994 maltalaisen rahtialuksen *Lido II*:n, jota epäiltiin polttoaineen salakuljetuksesta Montenegroon. Alus avusti Alankomaiden laivaston fregattia *[[Hr. Ms. Van Kinsberger]]iä*, joka pysäytti rahtialuksen. Kolme Jugoslavian laivaston Koncar-luokan korvettia pyrki estämään rahtialuksen tarkastuksen sekä saattamaan pysäytetyn aluksen satamaan. Yksi korveteista yritti törmätä *Chathamiin*, jonka toiminta Italian ilmavoimien Tornado-hävittäjäpommittajien tukemana pakotti lopulta korvetit vetäytymään.

Alus saattoi 1997 kuninkaallista jahtia *[[HMY Britannia]]a* Britannian luopuessa Hongkongista. Toukokuussa 2000 alus kuului Sierra Leonen rannikolle lähetettyyn maihinnousuosastoon, jonka tehtävänä oli evakuoida alueen brittiläiset ja muut eurooppalaiset sekä amerikkalaiset operaatio Palliserissa. Tammikuussa 2003 *Chatham* lähti Britteinsaarilta Persianlahdelle, missä se Irakin sodan aikana tulitti 20. maaliskuuta Al-Fawin niemimaalla olleita irakilaisten asemia. Se ampui kaikkiaan noin 60 laukausta, jonka jälkeen alus jäi alueelle tukemaan niemimaan vallanneita merijalkaväen sotilaita. Se palasi Britteinsaarille elokuussa.

Alus avusti joulukuun 2004 tsunamin vaurioittamia alueita Sri Lankan rannikolla. Alus vieraili 31. lokakuuta 2006 Chathamissa Massachusettsissa matkallaan Bostoniin. Vuonna 2008 alus takavarikoi kaikkiaan kuusi tonnia huumaavia aineita. Alus lähti tammikuussa 2010 Britteinsaarilta Adeninlahdelle. Maaliskuusta 2010 alkaen *Chatham* oli Naton lippulaivana kansainvälisessä operaatiossa Somalian merirosvouksen torjunnassa. Alus tuhosi 17. toukokuuta kaksi merirosvovenettä.

Alus saapui 26. tammikuuta 2011 Plymouthiin, jossa se poistettiin palveluksesta helmikuussa.

## Lähteet
*
*

### Viitteet
Margus Hunt

**Margus Hunt** (s. 14. heinäkuuta 1987 Karksi-Nuia) on virolainen kiekonheittäjä, kuulantyöntäjä ja amerikkalaisen jalkapallon pelaaja, pelipaikaltaan ulompi linjamies. Hän on entinen kiekonheiton nuorten maailmanennätysmies.

Hunt edustaa NFL-liigassa pelaavaa Cincinnati Bengalsia, joka varasi hänet vuoden  toisella kierroksella, 53. pelaajana.

## Yleisurheilu-ura
Aluksi kymmenottelua harrastanut Hunt päätti keskittyä heittolajeihin – kuulantyöntöön, kiekonheittoon ja moukarinheittoon, ja hakeutui olympiamitalisti Aleksander Tammertin valmennukseen. Ensimmäisen mestaruutensa hän saavutti vuoden 2005 nuorten Euroopan mestaruuskilpailuissa Liettuan Kaunasissa, tuloksella 62,19.

Vuotta myöhemmin Hunt saavutti menestystä nuorten maailmanmestaruuskilpailussa Kiinassa, jossa hän voitti kultaa sekä kiekonheitossa että kuulantyönnössä. Kiekonheiton voittotulos 67,32 oli sen hetken nuorten maailmanennätys. Huntista tuli myös ensimmäinen samoissa kisoissa sekä kiekonheiton että kuulantyönnön voittanut urheilija.

## Amerikkalainen jalkapallo
Hunt muutti 2007 Yhdysvaltoihin opiskelemaan Southern Methodist Universityyn (tunnetaan lyhenteellä SMU). Hän aloitti yliopiston joukkueessa pelaamisen 2009, ja erikoistui alusta lähtien potkumaalien torjumisessa kokonsa ja atleettisuutensa ansiosta.

Yliopistouransa viimeisessä ottelussa Fresnon osavaltionyliopistoa vastaan Hunt herätti huomiota dominoivalla esityksellään, säkitettyä pelinrakentajan kolmesti; kerran maalialueella ja kaksi kertaa aiheuttaen vastustajan rähmäyksen.

Huntin arvioitiin olevan yksi vuoden 2013 NFL:n varaustilaisuuden parhaista ulommista linjamiehistä, ja muun muassa ESPN:n asiantuntija Mel Kiper rankkasi hänet pelipaikkansa viidenneksi parhaaksi pelaajaksi. Lopulta Cincinnati Bengals varasi hänet tilaisuuden toisella kierroksella.

### 2013
Hunt pelasi kymmenessä ottelussa hän keräsi neljä taklausta ja jakoi pelinrakentajan säkityksen.

### 2014
Hunt pelasi 12 ottelussa hän keräsi seitsemän taklausta ja sai yhden säkityksen.

### 2015
Huntilta odotettiin paljon ennen kauden alkua. Hunt pelasi vain 7 ottelussa keräten vain 2 taklausta. 

## Lähteet
Magyar Rádió

**Magyar Rádió** (**MR**) on unkarilainen yleisradiotoimintaa järjestävä yritys. Se on kuulunut vuodesta 1993 Euroopan yleisradiounioniin, ja sillä on kuusi radioasemaa. MR on tunnettu kansainvälisesti myös nimellä *Radio Budapest*. MR:n tehtäviin kuuluu myös ulkomaanpalvelun lähetystoiminta. Vuonna 2007 Radio Budapest lopetti ei-unkarinkieliset lähetykset ulkomaille.

Kossuth Rádió on MR:n pääkanava, ja se lähettää paljon ajankohtaisohjelmia, uutisia ja raportteja. Sen ohjelmistoon kuuluu myös tiedettä, radiokuunnelmia, kulttuuria, urheilua ja lastenohjelmia. Sándor Petőfin mukaan nimetty Petőfi Rádió, joka esittää uusinta musiikkia. Béla Bartókin mukaan nimetty Bartok Rádió keskittyy klassiseen musiikkin, ja se esittää lisäksi musiikkidokumentteja ja taideohjelmia. MR4 lähettää ohjelmaa Unkarin kielivähemmistöille. Kroatiaksi, saksaksi, romaniaksi, serbiaksi ja slovakiaksi on päivittäin ohjelmaan kahden tunnin ajan. Lisäksi kanavalta tulee viikossa 30 minuuttia ohjelmaa bulgariaksi, kreikaksi, puolaksi, armeniaksi, ruteeniksi, sloveniaksi ja ukrainaksi. MR5 on keskittynyt lähettämään Unkarin parlamentin istuntoja. MR6 on alueellinen verkko, joka lähettää alueellisia lähetyksiä viidellä alueella.

## Lähteet

## Aiheesta muualla
*MR:n kotisivut   
*MR:n suoratoistosivu
Ælfgar

**Ælfgar** (k. n. 1062) oli East Anglian ja Mercian jaarli kuningas Edvard Tunnustajan aikana.

Ælfgarin vanhemmat olivat Mercian jaarli Leofric (k. 1057) ja tämän vaimo Lady Godiva. Kun kuningas Edvard Tunnustaja ajoi 1051 Wessexin jaarlin Godwinin perheineen maanpakoon, sai Ælfgar nimityksen Harald Godwininpojalta vapautuneen East Anglian jaarliksi. Vuonna 1052 Godwinin palattua maanpaosta Ælfgar menetti jaarlikuntansa, mutta jo seuraavana vuonna hän sai sen jälleen takaisin. Hän protestoi voimakkaasti, kun Tostig Godwininpoika nimitettiin 1055 Northumbrian jaarliksi, ja joutui jälleen luopumaan jaarlikunnastaan: kuningas ajoi Ælfgarin maanpakoon.

Maanpaossa Walesissa Ælfgar liittoutui kuningas Gruffydd ap Llewelynin kanssa ja johti yhdistyneiden joukkojen sotaretkeä Herefordiin. Pian kuninkaan oli pakko ottaa niskuroiva jaarlinsa takaisin, ja kun Leofric kuoli vuonna 1057, nimitettiin Ælfgar Mercian jaarliksi. Kuitenkin jo 1058 kuningas syytti häntä maanpetoksesta ja ajoi Ælfgarin jälleen maanpakoon. Syynä oli epäilemättä liian läheinen liittolaisuus Walesin kuninkaan kanssa: jo samana vuonna Ælfgar palasi Grffyddin joukkojen ja palkattujen viikinkisotureiden voimin.

Ælfgar kuoli vuoden 1062 tienoilla, ja hänen poikansa Eadwine (k. 1071) nimitettiin Mercian jaarliksi. Hänen muut lapsensa olivat Morkere, Northumbrian jaarli,, Burgheard (kuoli pyhiinvaellusmatkalla Roomaan vuonna 1061) ja tytär Ealdgyth, joka oli ensin naimisissa Walesin kuninkaan Gruffyddin (k. 1063) ja sitten Englannin kuninkaan Harald Godwininpojan (k. 1066) kanssa.

## Lähteet
*
*

### Viitteet
Samuli Kankaanperä

**Samuli Kankaanperä** (s. 30. maaliskuuta 1992 Jyväskylä) on suomalainen jääkiekkopuolustaja, joka on pelannut yhden SM-liigaottelun JYP:ssä. Isokokoinen Kankaanperä on  puolustava puolustaja, jonka vahvuudet ovat oman maalin suojeleminen ja fyysisyys. Hänen heikkouksiin kuuluu suora luistelu, kiekollinen peli ja laukaus. Kankaanperä on pelitapansa vuoksi myös melko jäähyherkkä. Hän saa vastuuta alivoimalla.

## Ura
### Seuraura
Kankaanperä on JYPin oma kasvatti. Hän toimi kaudella 2007–2008 joukkueen C-nuorten varakapteenina. Kaudella 2010–2011 Kankaanperä oli tehoilla 7+10=17 JYPin A-nuorten tehokkain puolustaja. Hän voitti kauden päätteeksi A-nuorten Suomenmestaruuden. Kankaanperä pelasi samalla kaudella myös ensimmäiset miesten pelinsä esiintyessään yhteensä yhdeksässä Mestis-ottelussa D Teamin ja alle 20-vuotiaiden maajoukkueen riveissä.

Toukokuussa 2011 Kankaanperä teki vuoden mittaisen sopimuksen D Teamin kanssa. Kaudeksi 2011–2012 joukkueen nimi vaihtui kuitenkin JYP-Akatemiaksi. Kankaanperä on pelannut kauden aikana myös JYPin A-nuorissa. Hänet nostettiin JYPin SM-liigajoukkueen kokoonpanoon ensimmäisen kerran 31. tammikuuta 2012 otteluun Saimaan Palloa vastaan. Kankaanperä merkittiin liigadebyytissään ykköspuolustajapariin Arto Laatikaisen viereen. Hän sai jääaikaa 13.44 minuuttia, kunnes sai toisessa erässä ajassa 45.54 viiden minuutin jäähyn ja 20 minuutin automaattisen pelirangaistuksen selästä taklaamisen vuoksi. Ottelu jäi Kankaanperän kauden ainoaksi SM-liigassa. Tuloskaskausi JYP-Akatemiassa toi hänelle 37 runkosarjaottelussa tehot 1+7=8 ja Kankaanperä keräsi myös 75 jäähyminuuttia, joilla hän sijoittui Mestiksen jäähypörssissä kahdeksanneksi.

Kaudeksi 2012–2013 Kankaanperä liittyi JYPin SM-liigarinkiin. Hänet lainattiin kauden kynnyksellä JYP-Akatemiaan, mutta Kankaanperä oli loukkaantumisten takia lähes koko kauden sivussa ja pelasi vain kuusi ottelua. Hän pelasi myös kaksi playoff-ottelua JYPin A-nuorissa.

Kauden 2013–2014 Kankaanperä vietti kokonaan JYP-Akatemian vahvuudessa, mutta hän pelasi kuitenkin yhden European Trophy -ottelun JYPissä, joka voitti lopulta koko turnauksen.

### Maajoukkueura
Kankaanperä on pelannut kymmenen nuorten ja kahdeksan poikien maaottelua.

## Muuta
Kankaanperän isoveljet Markus ja Mikko ovat pelanneet myös SM-liigassa. Veljesten isä Ari ja setä Risto Kankaanperä ovat myös entisiä SM-liigapelaajia. Heidän serkkunsa Tapio Sammalkangas pelasi omalla urallaan pudotuspelit mukaan lukien yli 700 SM-liigaottelua.

## Tilastot

## Lähteet
*
*

### Viitteet
Valva Salomaa

**Airi Valvatti Salomaa**, kirjailijanimi **Valva Salomaa** (15. toukokuuta 1917 Kuopio – 27. heinäkuuta 1970 Lieksa) oli suomalainen käsityönopettaja ja kirjailija.

Salomaan vanhemmat olivat kansakoulunopettaja Vihtori Kokkonen ja Elsa Aliina Ingman. Hän valmistui 1946 Helsingin käsityöseminaarista käsityönopettajaksi.

Salomaa oli naimisissa vuodesta 1937 kirkkoherra Toivo Theodor Salomaan kanssa.

## Teoksia
* *Aina vain perukassa* : romaani. Suomen luterilainen evankeliumiyhdistys, Helsinki 1965 (nimellä *Airi Kokkonen*)
* *Eräs heistä : syöpäpotilaan kertomaa*. Suomen luterilainen evankeliumiyhdistys, Helsinki 1969, 2. painos Kirjapiiri, Helsinki 1978 

## Lähteet
* 
* Pohjoissavolaisen kaunokirjallisuuden bibliografia : Vlava Salomaa 
* Pohjoiskarjalaisten nykykirjailijoiden matrikkeli : Valva Salomaa
Trefor Jenkins

**Trefor Jenkins** on eteläafrikkalainen perinnöllisyystieteilijä, joka on tehnyt merkittävää DNA-tutkimusta. Hän opiskeli lääketiedettä lontoolaisissa King's Collegessa ja Westminster Hospitalissa ja muutti 1960 Afrikkaan kaivoslääkäriksi. Hän törmäsi siellä sirppisoluanemiaan, jolloin hän kiinnostui perinnöllisyystieteestä. Hän on tutkinut myös albinismia molekyylitasolla. Hänen veriryhmiä ja dna:ta koskevien tutkimustensa avulla on voitu selvittää Afrikan alkuperäisväestön alkuperää. Hän on julkaissut kaksi kirjaa ja yli 300 tieteellistä artikkelia.

Hän on tukenut Himla Soodyallin tutkimustyötä ja Out of Africa -koulukuntaa.

Jenkins on ollut Witwatersrandin yliopistossa myös lääketieteen etiikan opetuksen uranuurtaja. Hän jäi virasta eläkkeelle 1997 mutta jatkaa yhä opetusta ja tutkimustyötä. Hän on myös tunnettu ihmisoikeusaktivisti.

## Julkaisuja
**Biko to Guantanamo: 30 years of medical involvement in torture* David J Nicholl, Trefor Jenkins, Steven H Miles, William Hopkins, Adnan Siddiqui, Frank Boulton, on behalf of 260 other signatories The Lancet - Vol. 370, Issue 9590, 8 September 2007, Page 823
**The Steve Biko affair* Trefor Jenkins, GR McLean The Lancet - Vol. 364, December 2004, Pages 36-37
**A Search for Origins : Science, History and South Africa's 'Cradle of Humankind*' : Phillip Bonner, Trefor Jenkins, Amanda Esterhuysen (April 2008)
**The Peoples of Southern Africa : Studies in Diversity and Disease* : Trefor Jenkins, Institute for the Study of Man in Africa (January 1988)
**The Peoples of Southern Africa and Their Affinities* : J.S. Weiner, George T. Nurse, Trefor Jenkins (March 1986)
**Health and the Hunter-Gatherer : Biomedical Studies on the Hunting and Gathering Populations of Southern Africa* : George T. Nurse, Trefor Jenkins (January 1977)

## Lähteet
Irene Tiittanen

**Anna Irene Tiittanen**, o.s. *Lyyski* (27. toukokuuta 1900 - 16. elokuuta 1971 Turku) oli suomalainen toimittaja, joka käytti nimimerkkiä **Firinä**.

Tiittanen kirjoitti muun muassa Helsingin Sanomiin ja Suomen Kuvalehteen. Hän toimi 1930-luvulla Hella Wuolijoen sihteerinä. Tiittanen oli mukana Tulenkantajien toiminnassa ja osallistui myös kirjailijaryhmä Kiilan kokouksiin.

## Teoksia
* *Suolavakka : [[Minna Canth]]in ajatuksia*, toimittanut Kirjallis-taiteellinen Minna Canthin seura; toimituskunta: Helle Kannila, Vappu Roos, Irene Tiittanen.   Otava 1954
* *[[Lipeäkala (lehti)|Lipeäkala : suomalaisen huumorin vuosikirja]]* ; toim. Firinä. Suomen Aikakauslehdentoimittajain Liiton julkaisu. Kauppiaitten kustannus, Helsinki 1962
* *Lipeäkala : suomalaisen huumorin vuosikirja* ; toim. Firinä. Suomen Aikakauslehdentoimittajain Liiton julkaisu. Kauppiaitten kustannus, Helsinki 1963

## Lähteet
* 
* Maarit Niiniluoto : The Dream of my generation, Universitas Helsingiensis 4/2001
War Horse

**War Horse** tai **Warhorse** voi viitata:
*''War Horse'', Michael Morpurgon kirjoittama lastenromaani
**''War Horse'', kirjaan pohjautuva näytelmä
**Sotahevonen (engl. *War Horse*), kirjaan perustuva elokuva vuodelta 2011, ohjaajana Steven Spielberg
*Warhorse, brittiläinen rockyhtye
*Warhose, yhdysvaltalainen heavy metal -yhtye
*War Horse tai Bob Hill (1891-19??), amerikkalainen jalkapalloilija
**War Horse*, Timothy Zahnin kirjoittama romaani
Fifty-Fifty

**50/50** eli **Fifty-Fifty** voi viitata seuraaviin:

## Elokuvat
* Nainen joka voitti kaikki (*Fifty-Fifty*), yhdysvaltalainen mykkäelokuva vuodelta 1916
* ''Fifty-Fifty'', yhdysvaltalainen mykkäelokuva vuodelta 1925
* ''50/50'', norjalainen draamaelokuva vuodelta 1982
* ''Fifty/Fifty'', yhdysvaltalainen jännityselokuva vuodelta 1992
* ''50/50'', yhdysvaltalainen komedia-draamaelokuva vuodelta 2011.

## Televisio
* ''50/50'', vuosina 1997–2005 esitetty brittiläinen lastenohjelma
* ''50–50'', alkujaan brittiläinen viihdeohjelma vuodelta 1998.

## Musiikki
* *[[50/50 (Cheekin albumi)|50/50]]*, Cheekin albumi vuodelta 2002
* *[[Fifty Fifty (yhtye)|Fifty Fity]]*, vuonna 2022 perustettu eteläkorealainen tyttöbandi.
Ensio Surma-aho

**Ensio Eino Surma-aho** (22. toukokuuta 1936 Evijärvi – 9. kesäkuuta 1975) oli suomalainen teologi ja kirjailija.

Surma-aho toimi ylioppilaaksi valmistuttuaan muutaman vuoden tilapäisenä kansakoulunopettajana, kunnes hän aloitti 1960 teologian opinnot Helsingin yliopistossa. Hän sairastui opiskeluaikanaan syöpään, ja hän julkaisi 1964 sairauden aikaiset päiväkirjansa pääsiäisestä 1962 loppuvuoteen 1964 nimellä *Elämä säteiden varassa*. Kirjaan ilmestyi vuotta myöhemmin jatko-osa *Säteiden sanomaa*. 

## Teoksia
* *Elämä säteiden varassa: Nuoren syöpään sairastuneen teologin päiväkirjamerkintöjä*. Kauppiaiden kustannus, Helsinki 1964
* *Säteiden sanomaa: Ensio Surma-ahon kirjeenvaihtoa mm. kohtalotovereiden ja heidän omaistensa, lääkäreiden sekä teologien kanssa päiväkirjan Elämä säteiden varassa ilmestyttyä*. Kauppiaiden kustannus, Helsinki 1965

## Lähteet
Väinö Suojamaa

**Väinö Alban Suojamaa** (sukunimi aik. *Grönlund*; 11. lokakuuta 1878 Rauma – 16. helmikuuta 1968 Eurajoki) oli suomalainen kirkkoherra ja kirjailija.

Suojamaa toimi kirkkoherrana Pyhämaassa 1912–1921, Pyhärannassa 1926–1934 ja Eurajoella 1934–1951. Hän kirjoitti uskonnollisista ja kotiseutuaiheista.

## Teoksia
* *Kirkkautta kohti I–II*. V. Suojamaa 1937–1939
* *Nosta silmäsi*. Länsi-Suomi, Rauma 1933
* *Sankaripaarien äärellä*. V. Suojamaa 1940–1944
* *Uhripolkujen varrelta*. V. Suojamaa 1941
* *Huoneentaulu*. V. Suojamaa 1942
* *Elämän poluilta*. V. Suojamaa 1942
* *Tähti kirkas*. V. Suojamaa 1943
* *Arkikristillisyytemme*. V. Suojamaa 1943
* *Eurajoen kaatuneitten muisto*. V. Suojamaa 1945
* *Eurajoen paimenmuisto : 600-vuotisjuhlan muistojulkaisu*. V. Suojamaa 1945
* *Eurajoen seurakunnan 600-vuotisjuhla ja poimintoja srk:n arkistojen kätköistä*. V. Suojamaa 1946
* *Muistelmia, pikapiirtoja ja tuokiokuvia Raumalta*. V. Suojamaa, Rauma 1946
* *In Memoriam : ne yhdeksäntoista 5.11.1947*. Rauma 1947
* *Muistosanat kuolleista virkaveljistä 7.1.1943–8.3.1947 : esitetty pappeinkokouksessa Turussa 7.10.1947*, kirj. Väinö Suojamaa ja T. G. Joutsen. Turku 1948
* *Vanha rakas Rauma : Rauma regina rerum*. V. Suojamaa, Rauma 1948

## Lähteet
* 
* Raumalaisia kirjailijoita : Väinö Suojamaa
Wirtz

**Wirtz** on muun muassa seuraavien henkilöiden sukunimi:

* Arthur Wirtz (1901–1983), yhdysvaltalainen liikemies ja urheiluvaikuttaja
* Bill Wirtz (1929–2007), yhdysvaltalainen miljonääri ja urheiluvaikuttaja 
* Carl Wilhelm Wirtz (1876–1939), saksalainen tähtitieteilijä
* Florian Wirtz (s. 2003), saksalainen jalkapalloilija 
* Joseph Wirtz (1912–1991), ranskalainen yleisurheilija 
* Paul Wirtz, Ruotsin Pommerin varakuvernööri 1661–1664
* Rocky Wirtz (1952–2023), yhdysvaltalainen urheiluvaikuttaja
* W. Willard Wirtz (1912–2010), yhdysvaltalainen demokraattipoliitikko ja ministeri.
Katismaa

**Katismaa** on saari, joka sijaitsee Säkylän keskustan lähellä Pyhäjärvellä. Katismaa on tullut tunnetuksi erityisesti saaressa sijaitsevan kesäteatterin ansiosta, jossa järjestetään joka kesä erilaisia näytelmiä. Katismaassa sijaitsee kesäteatterin lisäksi myös 2000-luvun alussa laajennuksen kokenut rakennus, jossa on kahvila ja pesutilat saunoilla.

Katismaassa sijaitsee myös vierasvenesatama sekä uimaranta vuonna 2022 uusitulla hyppytornilla ja pienellä leikkipuistolla.

## Lähteet
Boris Andrejev

**Boris Andrejev** ven.Борис Васильевич Андреев (21. tammikuuta 1906 Moskova − 9. maaliskuuta 1987) oli neuvostoliittolainen ampuja ja olympiamitalisti. 

Andrejev osallistui Helsingin olympialaisten ammuntaan 1952. Hän voitti hopeaa pienoiskiväärin makuuasentokilpailussa maksimipistein 400. Romanian Iosif Sîrbu ampui saman tuloksen ja voitti olympiakultaa useammilla napakympeillään. Pienoiskiväärin täysottelussa hän saavutti pronssia jääden kärkikaksikolle, Norjan Erling Asbjørn Kongshaug ja Suomen Vilho Ylönen, yhden pisteen. 

## Lähteet

* sports-reference
Etelänbassit

**Etelänbassit** (Percichthyidae) on aurinkoahvenkaloihin kuuluva kalaheimo. Etelänbassit elävät Australian ja Etelä-Amerikan makeissa vesissä.

## Lajit ja anatomia
Etelänbassien heimoon kuuluu kahdeksan sukua ja 23 lajia. Aikaisemmin etelänbassit luettiin osaksi joko meriahventen (Serranidae) tai bassien (Moronidae) heimoa. 

Etelänbassien pituus vaihtelee huomattavasti, muutamasta senttimetristä 1,8 metriin. Tyypillinen piirre on pitkä selkäevä, jossa voi olla notko. Peräevässä on kolme piikkiä. Vanhimmat etelänbassien heimoon kuuluvat fossiilit on ajoitettu eoseenikaudelle. 

## Levinneisyys
Etelänbasseja tavataan Australian, Chilen ja Argentiinan joissa ja järvissä. Osa lajeista elää murtovesissä jokien suistoissa. Useat australialaiset lajit siirtyvät kutemaan murtoveteen, koska munat tarvitsevat kehittyäkseen suolaisempaa vettä. Monet lajit ovat hyviä ruokakaloja.

## Lähteet
96 Aegle

**96 Aegle** on poikkeuksellisen suuri päävyöhykkeen asteroidi, joka kuuluu T-luokkaan. Sen löysi Jérôme Eugène Coggia 17. helmikuuta 1868, kun oli kulunut yli vuosi viimeisimmästä asteroidilöydöstä. Asteroidi nimettiin Aeglen, kreikkalaisen mytologian hahmon, mukaan.

## Lähteet
*NASA:n JPL
97 Klotho

**97 Klotho** on keskikokoinen päävyöhykkeen asteroidi, joka kuuluu M-luokkaan. Sen löysi Wilhelm Tempel 17. helmikuuta 1868, samana päivänä kuin 96 Aegle löydettiin. 97 Klothon rakenteen on arvioitu olevan samankaltainen kuin kahden muun M-luokan asteroidin, 21 Lutetian ja 22 Kalliopen. Asteroidi nimettiin Clothon, kreikkalaisen mytologian hahmon, mukaan.

## Lähteet
*NASA:n JPL